Negu Gorriak

Negu Gorriak  Muguruza anaiek osatu zuten bigarren musika taldea izan zen. Haien estiloan, rock, rap eta reggae nahasten ziren eta euskaraz abesten zuten. Ideologikoki konprometituak, ideia abertzale eta ezkertiarrak aldarrikatzen zituzten. 1990ean sortu zuten taldea eta hamarkada hartako Euskal Herriko talderik garrantzitsuenetakoa izan zen.

 Taldekideak 
 Fermin Muguruza, ahots nagusia
 Iñigo Muguruza, gitarra
 Kaki Arkarazo, gitarra
 Mikel Kazalis, baxua
 Mikel Abrego, bateria

 Historia 
Kortatu ska-punk taldetik sortu zen Negu Gorriak. Os Resentidos, eskola zaharreko rapa, Public Enemy, N.W.A eta Shinehead taldeek eragin handia izan zuten Muguruza anaiengan: biek, musika kontuetan geldirik ez geratzearren, Negu Gorriak sortu zuten.

1991 urte garrantzitsua izan zen. Mikel Anestesiak eta Mikel Bapek bat egin zuten; Esan Ozenki euren diskoetxea sortu zuten; eta Gure Jarrera diskoa kaleratu zuten. Horri esker, oso ospe ona lortu zuten musikazaleen artean, baina Ustelkeria kantan, Enrique Rodríguez Galindo Guardia Zibileko koronela kokaina bahitua saltzeagatik eta GAL talde terroristan parte hartzeagatik gogor kritikatzen zutenez, 1993an Rodríguez Galindok taldea salatu zuen eta epaileek 15 milioi pezeta ordaintzera zigortu zituen. Gorago jo behar izan zuen Negu Gorriak taldeak koronelari diru hori ez ordaintzearren, zeren, azken finean, kanta-eskubideak eta diskoetxea koronelen esku gera zitezkeen. Taldeak Hitz Egin izeneko kanpaina abian jarri zuten orduan. Hainbat artistak Negu Gorriakekin bat egin zuten, adierazpen askatasuna arriskuan zegoela aldarrikatuz. Azkenean, Espainiako Auzitegi Gorenak taldea absolbitu egin zuen.

Gora Herrian hurrengo diskoan, Manu Chao adiskidearen laguntza jaso zuten. 1993an, Borreroak Baditu Milaka Aurpegi (titulua Bernardo Atxagaren bertso batetik aterata) izeneko diskoa kaleratu zuten. Gitarrek eragin handiagoa izan zuten eta letrak poetikoagoak bihurtu ziren, agian politikan hainbeste sartu gabe. Frustrazioa eta mina sentimenduak nagusiturik, hip-hopa, punka, ska eta rocka naturaltasunez nahasita ageri dira. Askoren iritziz, horixe da taldearen diskorik osatuena. Izen bereko jira egin zuten eta bertatik Hipokresiari Stop! zuzeneko diskoa plazaratu zuten.

Hurrengo urtean, Idea Zabaldu diskoa kaleratu zuten. Hego Amerikan egindako bisitek, iraultza zapatistak eta Fermin Muguruzaren lehenengo semea jaio izanak eragina izan zuten diskoan. Hirugarren mundua eta HIESa dira hizpide nagusiak. Erasokortasun puntu bat galduta, Idea Zabaldu kanta orijinaleko azken diskoa izan zen.

Salam Agur Negu Gorriaken azken diskoa da. Lagunak eta eraginak omentzen dituzte, hala nola BAP!!, Otis Redding, The Who, Macka B, Minor Threat, Bob Marley, Public Enemy, The Clash, Redskins, Poison Idea, Errobi, Dead Kennedys, Linton Kwesi Johnson, Anestesia eta Niggaz With Attitude. Berriro ere, Kortaturekin gertatu zen modura, taldea desegin zen, sormen musikala geldirik gera ez zedin.

Beste hiru aldiz bildu zen taldea kontzertuak emateko. Azken finean, Rodríguez Galindori ezer ordaindu behar ez izatea ospatu nahi zuten. Azken hiru kontzertuak 2005ean salgai atera zituzten.

 Diskografia 
 Album, single eta EPak 
Albumak Urtea Titulua Diskoetxea Oharrak1990Negu GorriakOihuka1996an Esan Ozenkik jatorrian Txerokee, Mikel Laboaren Kantak agertu zen «Gaberako aterbea» abestiarekin berrargitaratua.1991Gure JarreraEsan Ozenki1990Gora HerriaEsan OzenkiMaxi single. 1994an «Apatxe gaua» abestiarekin berrargitaratua.1993Borreroak Baditu Milaka AurpegiEsan OzenkiLP bikoitza1994Hipokrisiari Stop! Bilbo 93-X-30Esan OzenkiZuzenean Bilbon grabatua.1995Ideia ZabalduEsan Ozenki1996UstelkeriaEsan OzenkiMaketa, bitxikeriak eta B aldeen bilduma. 1999an berrargitaratua.1996Salam, AgurEsan OzenkiBertsioen bilduma. Single eta EPak Urtea Titulua Diskoetxea Oharrak1990«Radio Rahim»Oihuka1990«Bertso-Hop» / Bertsolari Txapelketa nagusia 1986. Donostia. goizeko saioa.OihukaOihukarako grabaturiko azken lana.1990«Hator, hator» / «Oker dabiltza»Basati DiskakBasati Diskak diskoetxerako bakarrik egina.1991«NG, geurea da garaipena» / «Beste kolpe bat»Esan Ozenki1991«Gora Herria (Remix)» / «Gora Herria»Esan OzenkiManu Chao, Jon Maia eta Joseba Tapiarekin egindako «Gora Herria» abestiaren bertsioa.1992«Lehenbiziko bala» / «Bisitari iraultzailea»Esan Ozenki1993«Napartheid»Esan Ozenki«Hamarrale Silveira eta Xabier eta Huajoloteak» taldearekin Napartheid fanzinerako egina.1993«Borreroak baditu milaka aurpegi»Esan OzenkiXabier Montoiarekin batera.1993Itxurakeriari Stop HipocrisyEsan Ozenki1994«Apatxe gaua» / «Descendents del carrer»Esan OzenkiInadaptats taldearekin batera.1994«Izokin euskaldun baten istorioa»IZNafarroa Oinezen aldeko singlea.1995«Hitz egin» / «Ipurbegia»Esan Ozenki1996Irabaziko duguExplicit SoundsBAP!!ekin batera.

 Bideografia 
Bideo musikalak Urtea Izenburua Zuzendaria(k) Oharrak1991«Radio Rahim»Manolo Gil eta Enrique Urdanoz1991«Seinalea»Manolo Gil eta Negu Gorriak1991«Gora Herria»Manolo Gil eta Negu Gorriak1994«Borreroak baditu milaka aurpegi»Manolo Gil, Enrique Urdanoz eta Negu Gorriak1994«Bi doberman beltz»Manolo Gil1995«Hitz egin!»Manolo Gil eta Negu GorriakHitz Egin! kanpainaren bideoa.2005«Ez dut ezer esan nahi»Manolo GilVHS eta DVD Urtea Titulua Diskoetxea Oharrak1991Herrera de la Mancha. 90-12-29Amnistiaren Aldeko Batzordeak / Esan OzenkiTaldearen lehendabiziko kontzertua.1992Tour 91+1Esan Ozenki1994Negu Gorriak TelebistaEsan Ozenki1995Hitz EginEsan OzenkiVHS. Hitz egin! kanpainaren bideoa.2005Negu Gorriak: 1990 - 2001MetakDVD. Lau VHS eta zenbait kontzerturen bilduma.

 Ikus, gainera 
 Begirunea Tour 96

 Kanpo estekak 
  Negugorriak.net
  Esan Ozenki Diskoetxea
  Metak Diskoetxea
  "Ideia Zabaldu Tour 95" liburua osorik
  'Borreroak baditu milaka aurpegi' diskoak 25 urte (Mikel Lizarralderen artikulua Berrian)

Kategoria:Negu Gorriak
Kategoria:1990eko hamarkadako musika taldeak